«رقیه کبیری»نین «آجلیق باراتاسی» اثری تورکیهده یاییلدی
تانینمیش آذربایجان یازیچیسی «رقیه کبیری»نین «آجلیق باراتاسی» آدلی رومانی آورآسیا یازارلار بیرلییی امکداشلیغی ایله تورکیهنین بئنگو BENGÜ نشریاتی طرفیندن یاییلمیشدیر. ایلک دفعه ۱۳۹۸-جی ایل تبریزده اختر نشریاتی طرفیندن یاییلان بو اثر بیرینجی دونیا ساواشیندا روسلار طرفیندن اشغال ائدیلمیش تبریز شهری جماعتینین حیات حیکایهسیدیر. اثری سوسیولوق «راهیب محمدی» تورک دیلینه اویغونلاشدیرمیش و دیزاینری ایسه «ائلناز خانیم خاکزاد»دیر.
***
«ایشیق» سایتی امکداشلاری آدیندان بو نائلیتی حؤرمتلی یازیچیمیز رقیه خانیم کبیرییه تبریک دئییر و اونا داهادا یارادیجیلیق اوغورلاری آرزولاییریق.
azb_Arab azb_Arab unk azb_Arab